“ทองคำ” เช้านี้เปิดร่วง 150 บ. รูปพรรณขาย 31,200 บ.
ทองคำไทยเช้านี้ เปิดตลาดปรับราคาลง 150 บาท หลังได้รับแรงกดดันจากสกุลเงินดอลลาร์ที่แข็งค่าขึ้น และการดีดตัวของอัตราผลตอบแทนพันธบัตรรัฐบาลสหรัฐ ทำให้นักลงทุนหันมาลงทุนเพิ่มมากขึ้น ทำให้ทองรูปพรรณขายออกบาททองคำละ 31,200 บาท
ทองคำไทยเช้านี้ เปิดตลาดปรับราคาลง 150 บาท หลังได้รับแรงกดดันจากสกุลเงินดอลลาร์ที่แข็งค่าขึ้น และการดีดตัวของอัตราผลตอบแทนพันธบัตรรัฐบาลสหรัฐ ทำให้นักลงทุนหันมาลงทุนเพิ่มมากขึ้น ทำให้ทองรูปพรรณขายออกบาททองคำละ 31,200 บาท
28 เม.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (28 เม.ย.2565) ปรับราคาลง 150 บาท จากราคาปิดตลาดเมื่อวานนี้ (27 เม.ย.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:27 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,600 บาท ขายออกบาทละ 30,700 บาท
ด้านทองรูปพรรณ 96.5% รับซื้ออยู่ที่บาทละ 30,047.12 บาท ส่วนราคาขายออกอยู่ที่ 31,200 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,883 ดอลลาร์  ด้านสัญญาทองคำตลาดโคเม็กซ์ ส่งมอบเดือนมิถุนายน ร่วงลง 15.40 ดอลลาร์ ปิดที่ 1,888.70 ดอลลาร์/ออนซ์
ทั้งนี้ ดอลลาร์ที่แข็งค่าขึ้นจึงลดความน่าดึงดูดของทอง โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่น ขณะที่การดีดตัวขึ้นของอัตราผลตอบแทนพันธบัตรรัฐบาลสหรัฐจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นอกจากนี้ ราคาทองยังถูกกระทบจากการคาดการณ์ว่าธนาคารกลางสหรัฐ (เฟด) จะเร่งปรับขึ้นอัตราดอกเบี้ย